**Zmluva o zachovávaní mlčanlivosti a ochrane dôverných informácií**

uzatvorená podľa § 269 ods. 2 zákona Č. 513/1991 Zb. Obchodný zákonník v znení neskorších predpisov (ďalej len "zmluva") medzi týmito zmluvnými stranami:

......................................................................................................

......................................................................................................

......................................................................................................

Obchodný register ........................................................................

IČO : ..............................................................................................

IČ-DPH: .........................................................................................

DIČ : ..............................................................................................

Bankové spojenie : ........................................................................

Emailové spojenie:........................................................................

Zastúpený : ...............................................................................

Kontaktná osoba:..........................................................................

Telefonický kontakt:......................................................................

**a**

......................................................................................................

......................................................................................................

......................................................................................................

Obchodný register ........................................................................

IČO : ..............................................................................................

IČ-DPH: .........................................................................................

DIČ : ..............................................................................................

Bankové spojenie : ........................................................................

Emailové spojenie:........................................................................

Zastúpený : ...............................................................................

Kontaktná osoba:..........................................................................

Telefonický kontakt:......................................................................

(ďalej aj ako "zmluvné strany")

**Preambula**

Obe zmluvné strany sú si vedomé skutočnosti, že vzhľadom na charakter vzájomnej spolupráce, ktorá vyústila alebo vyústi do následného uzatvorenia osobitnej zmluvy/zmlúv, budú disponovať informáciami obchodnej, právnej, finančnej, výrobnej a technickej povahy, ktoré môžu byť považované druhou zo zmluvných strán za informácie dôverného charakteru. Zmluvné strany uzatvárajú túto zmluvu s cieľom zabezpečiť ochranu dôverných informácií pri zachovaní možnosti viesť obchodné rokovania či obchodnú spoluprácu.

**I. Predmet zmluvy**

1. Predmetom tejto zmluvy je záväzok zmluvných strán zachovávať mlčanlivosť o všetkých skutočnostiach obchodného, právneho, finančného, výrobného, technického a podobného charakteru, týkajúcich sa zmluvných strán, s ktorými boli zmluvné strany oboznámené v rámci vzájomnej spolupráce, alebo ktoré získali alebo mali z titulu vzájomnej spolupráce k dispozícii, vrátane informácií a skutočností, ktoré sa týkajú minulých, súčasných alebo budúcich podnikateľských aktivít, produktov, know-how, služieb a technických poznatkov od druhej strany a ktoré nie sú v obchodných kruhoch bežne dostupné.
2. Ďalej predmetom tejto zmluvy je záväzok zmluvných strán zachovávať mlčanlivosť o všetkých informáciách týkajúcich sa zmluvných strán či tretích osôb, majúcich charakter osobných údajov v zmysle ustanovení zákona č. 18/2018 Z. z. o ochrane osobných údajov.
3. Za dôverné informácie sú považované i také skutočnosti, ktoré by neoprávneným nakladaním mohli spôsobiť ujmu záujmom zmluvných strán alebo by mohli byť pre tieto záujmy nevhodné.
4. Všetky informácie, skutočnosti a údaje uvedené v predchádzajúcich bodoch tohto článku sú zmluvnými stranami považované za dôverné (ďalej ako "dôverné informácie").
5. Obe zmluvné strany sa zaväzujú, že dôverné informácie neprezradia ani neumožnia tretej osobe prístup k nim, s výnimkou tretej osoby ktorá sa bude podieľať na realizovaní budúcej zmluvy a ani ich nepoužijú v rozpore s ich účelom pre svoje potreby

**II. Spôsob nakladania s dôvernými informáciami**

1. Zmluvné strany sa zaväzujú utajiť a chrániť dôverné informácie špecifikované v článku I súvisiace s druhou zmluvnou stranou.
2. Spoločnosť nie je oprávnená dôverné informácie uvedené v článku I tejto zmluvy s ktorými bola pri svojej činnosti zoznámená, využívať v rozpore so záujmami druhej zmluvnej strany.
3. Zmluvné strany sú povinné vytvárať podmienky pre zabezpečenie ochrany informácií dôverného charakteru a ich ochranu zaistiť.

1. Zmluvné strany sú oprávnené využívať dôverné informácie výhradne pre účely vzájomnej spolupráce vyplývajúcej z budúcej zmluvy uzatvorenej medzi zmluvnými stranami.
2. Zmluvné strany sú povinné zabezpečiť, aby povinnosti vyplývajúce z tejto zmluvy boli dodržiavané všetkými ich zamestnancami a spolupracujúcimi tretími osobami, ak tieto osoby získajú alebo majú k dispozícii informácie dôverného charakteru. Spolupracujúce tretie osoby a zamestnanci zmluvných strán, ktoré budú mať prístup k dôverným informáciám je príslušná zmluvná strana povinná zaviazať k dodržiavaniu mlčanlivosti o dôverných informáciách v rovnakom rozsahu a za rovnakých podmienok ako sú stanovené touto zmluvou.

**III. Záväzky**

1. Na základe vyššie uvedeného sa zmluvné strany zaväzujú:
2. Neposkytnúť dôverné informácie získané v písomnej, elektronickej či ústnej alebo inej forme tretej osobe s výnimkou tretích osôb ktoré sa podieľajú na plnení tejto zmluvy ,
3. Dôverné informácie nezneužiť, nepoužiť v rozpore s oprávnenými záujmami druhej zmluvnej strany, nepoužiť v rozpore s ich účelom pre svoje potreby alebo tretích osôb a prijať dostatočné opatrenia, aby sa predišlo nepovolanému užívaniu dôverných informácií treťou osobou bez predchádzajúceho výslovného písomného súhlasu príslušnej zmluvnej strany,
4. Poskytovať dôverné informácie výhradne zamestnancom alebo tretím osobám, ktorí sa priamo podieľajú na plnení tejto zmluvy.
5. Nekopírovať dôverné informácie ani iným spôsobom ich nereprodukovať bez výslovného súhlasu zmluvnej strany, ktorá ich sprístupnila okrem použitia pre zmluvnými stranami dohodnutú internú potrebu.
6. Dodržiavať povinnosti stanovené najmä ustanoveniami zákona č. 18/2018 Z. z. o ochrane osobných údajov.
7. Dôverné informácie, ktoré budú v súlade s ustanoveniami tejto zmluvy sprístupnené druhej zo zmluvných strán "hmotnou formou", najmä písomnou, elektronickou a pod., vrátane ich kópii, budú zničené, alebo vrátené druhej strane, ktorá tieto dôverné informácie sprístupnila, pokiaľ o to písomne požiada.

**IV. Osobitné ustanovenia**

1. Povinnosť považovať informácie za dôverné a predmet utajenia sa nevzťahuje na informácie, ktoré sú, alebo sa stávajú informáciami verejne dostupnými inak než tým, že jedna zo zmluvných strán porušila ustanovenia tejto zmluvy.
2. Za porušenie povinnosti mlčanlivosti sa tiež nepovažuje:

* poskytnutie informácií advokátom, či iným tretím osobám, ktoré sú podľa zákona viazané povinnosťou mlčanlivosti,
* poskytnutie informácií v prípade vyslovenia predchádzajúceho písomného súhlasu druhej zmluvnej strany,
* poskytnutie zmluvy resp. informácií pre účely konania pred súdom a/alebo iným orgánom verejnej moci či v iných zákonom stanovených dôvodov.

**V. Náhrada škody a zmluvná pokuta**

1. V prípade porušenia akýchkoľvek ustanovení tejto zmluvy ktoroukoľvek zo zmluvných strán, je poškodená zmluvná strana oprávnená žiadať náhradu škody.

**VI. Doba platnosti zmluvy**

1. Táto zmluva je uzavretá na dobu neurčitú.

**VII. Záverečné ustanovenia**

1. Túto zmluvu je možné meniť a dopĺňať len formou písomných dodatkov, podpísaných oboma zmluvnými stranami.
2. Zmluvné vzťahy, ktoré nie sú touto zmluvou výslovne upravené, sa spravujú príslušnými právnymi predpismi právneho poriadku Slovenskej republiky.
3. Táto zmluva je záväzná tiež pre právnych nástupcov zmluvných strán.
4. Neplatnosť akéhokoľvek ustanovenia tejto zmluvy alebo jej časti nemá vplyv na platnosť akéhokoľvek iného ustanovenia tejto zmluvy.
5. Zmluva je vyhotovená v dvoch rovnopisoch, z ktorých každá zo zmluvných strán dostane po jednom vyhotovení.
6. Na dôkaz toho, že zmluvné strany si zmluvu prečítali, s jej obsahom bez výhrad súhlasia, prejav ich vôle je slobodný a vážny, určitý a zrozumiteľný a že ich zmluvná sloboda nebola obmedzená, ju oprávnení zástupcovia oboch zmluvných strán vlastnoručne podpisujú.
7. Táto zmluva nadobúda platnosť a účinnosť dňom podpisu zmluvnými stranami.

|  |  |  |  |
| --- | --- | --- | --- |
| V ........................... , dňa ........................ |  | | V ............................. , dňa ...................... |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Prevádzkovateľ | |  |  |